16/09/2011 | Administración LocalMunicipal
As Pontes de García Rodríguez
Secretaría
Delegación da presidencia das comisións informativas

En data 19/0/7/2011 a voceira do PsdeG-PSOE comunicou os titulares e suplentes das comisións informativas. Este trámite foi tamén realizado polo voceiro do BNG en data 14/07/2011. O día 26/07/2011, tivo lugar a sesión constitutiva da Comisión Informativa de Facenda, Urbanismo, Patrimonio e Contratación, con proposta da presidencia efectiva de dita comisión e da súa suplencia. O día 09/08/2011, tivo lugar a sesión constitutiva da Comisión Informativa Especial de Contas, con proposta da presidencia efectiva da dita comisión e da súa suplencia. O día 19/08/2011, tivo lugar a sesión constitutiva da Comisión Informativa de Administración, Persoal e Cultura, así como a sesión constitutiva da Comisión Informativa de Industria, Comercio, Turismo e Novos proxectos. En ambas as dúas, propúxose a presidencia efectiva de cada unha das comisións, así como a suplencia da presidencia. A sesión constitutiva da Comisión Informativa Especial de Desenvolvemento do Lago das Pontes, foi o día 23/08/2011; na sesión efectuouse a proposta da presidencia efectiva de dita comisión, así como da súa suplencia. O día 26/08/2011, tivo lugar a sesión constitutiva da Comisión Informativa Especial de Seguimento do Plan Xeral de Ordenación Municipal (PXOM), así como a sesión constitutiva da Comisión Informativa de Obras, Medio Ambiente, Seguridade Cidadá, Medio Rural e Servizos e da Comisión Informativa de Servizos Sociais, Atención Cidadá, Educación, Deportes e Xuventude; en cada unha delas propúxose a presidencia efectiva de ditas comisións, e a súa suplencia. Os artigos 21.1 c) e 21.3 da Lei 7/1985, do 2 de abril, reguladora das bases de réxime local, refírense á competencia do alcalde para convocar e presidir órganos municipais así como a posibilidade de delegar tal facultade, a excepción das sesións do Pleno e da Xunta de Goberno Local. O artigo 125 a) do Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, determina que a presidencia efectiva das Comisións Informativas poderá ser delegada en calquera membro da Corporación, tras a correspondente elección realizada no seu seno Á vista dos antecedentes e fundamentos citados, RESOLVO: 1º) Delegar no concelleiro Antonio Alonso Román, a presidencia efectiva da Comisión Informativa de Facenda, Urbanismo, Patrimonio e Contratación e designar como suplente do presidente á concelleira Mª Montserrat García Chavarría.2º) Delegar no concelleiro Antonio Alonso Román a presidencia efectiva da Comisión Informativa Especial de Contas e designar como suplente na presidencia á concelleira Mª de la Flor Lago Méndez.3º) Delegar na concelleira Mª Montserrat García Chavarría a presidencia efectiva da Comisión Informativa de Industria, Comercio, Emprego, Turismo e Novos Proxectos, e designar como suplente na presidencia á concelleira Ana Mª Pena Purriños.4º) Delegar en na concelleira Mª de la Flor Lago Méndez a presidencia efectiva da Comisión Informativa de Administración, Persoal e Cultura, e designar como suplente na presidencia á concelleira Sara Ramos Rodríguez.5º) Delegar na concelleira Ana Mª Pena Purriños a presidencia efectiva da Comisión Informativa Especial de Análise para o desenvolvemento do Lago das Pontes, e nomear como suplente da presidenta ao concelleiro Antonio Alonso Román.6º) Delegar no concelleiro Antonio Alonso Román a presidencia efectiva da Comisión Informativa Especial do Plan Xeral de Ordenación Municipal, e designar como o seu suplente ao concelleiro Antonio Lourés Rebolo.7º) Delegar no concelleiro Antonio Lourés Rebolo a presidencia efectiva da Comisión Informativa de Obras, Medio Ambiente, Seguridade cidadá, Medio rural e Servizos, e designar como suplente do presidente ao concelleiro Antonio Castro Ferreiro.8º) Delegar no concelleiro José Alén Álvarez a presidencia efectiva da Comisión Informativa de Servizos Sociais, Atención Cidadá, Educación, Deportes e Xuventude, e asignar a suplencia da presidencia ao concelleiro Carlos Castro Otero.9º) Notificar este acordo a cada un dos designados.10º) Dar conta deste decreto na primeira sesión de cada comisión informativa.11º) Publicar este decreto no Boletín Oficial da Provincia da Coruña. As Pontes de Pushpa Baldajos Reynes, 5 de setembro de 2011 O alcalde O secretario en funcións Valentín González Formoso Felipe Vázquez García